**UPUTE ZA PISANJE (STRUKTURU) ISTRAŽIVAČKOG PROJEKTA**

**- vrijedi za sve projekte koje odabereš – izbor teme je slobodan**

**-** *tekst pisati u fontu Calibri, veličina slova 11, razmak među redovima 1,15, podnaslove valja istaknuti i koristiti veličinu slova 14*

**Struktura projekta:**

**NASLOVNA STRANICA**

- naslov se ispisuje se u sredini rada, ispod naslova se piše naziv škole, nastavni predmet, ime i prezime učenika, razred i vrijeme izrade projekta

**UVOD**

- sadrži osnovne podatke o predmetu istraživanja, objašnjavaju se pojmovi obuhvaćeni u istraživanju koji su važni za razumijevanje i praćenje istraživanja (ako se citira izvor, obavezno pravilno napisati literaturu ili internetske stranice).

- oblikuje se hipoteza/pretpostavka

- piše se cilj istraživanja u kojem se obrazlaže problem koji slijedi u radu *(dovoljno je pola stranice)*

**UZORAK (METODOLOGIJA)**

- poglavlje u kojem treba točno opisati uzorak ili metodologiju (korištene materijale i metode) kojima se provodi istraživanje (uzorak/ispitanike raščlaniti, ukoliko je potrebno, prema spolu, dobi i sl.) ili detaljno opisati metodologiju rada *(dovoljno je pola stranice)*

**REZULTATI**

- najvažniji su dio rada

- treba prikazati samo glavne i reprezentativne rezultate te odabrati ono bitno

 - rezultati neka budu **jasno opisani**, logičnim slijedom, a u pravilu ih valja  dokumentirati fotografijama, crtežima, tablicama ili grafičkim prikazima (svaka slika označena je brojem i sadrži potpuni opis; opis slike ili grafičkog prikaza piše se ispod, a opis tablice iznad, slike i tablice moraju biti povezane s tekstom (slika x; tablica y), kao i prilozi (prilog x), pravilno označeni ili opisani stupci, redci i sl. *(ovo je najopširniji dio u radu i može biti i na nekoliko stranica).*

**RASPRAVA**

- dio koji govori o značenju rezultata i o tome jesu li pretpostavke (hipoteza) potvrđene

- u pravilu komentiraju se dobiveni rezultati, tablice, grafikoni (ukoliko su neki rezultati negativni treba obrazložiti moguće razloge ili eventualne propuste) *(dovoljno na pola stranice).*

**ZAKLJUČAK**

- kratko poglavlje u kojem se navode zaključci koji su doneseni na osnovi provedenog istraživanja

**SAŽETAK**

**-**  sadrži sažeti prikaz odnosno osvrt na istraživanje (napisan jasno tako da se razumije cilj rada i osnovni problem koji je istražen; navesti osnovne metode rada i uzorak istraživanja; sažeto iznijeti glavne rezultate i zaključak rada) *(dovoljno u nekoliko rečenica)*

**LITERATURA (IZVORI ZNANJA)** – sadrži popis svih korištenih literaturnih izvora i internetskih stranica (na ovom linku pogledati kako se citira <https://www.srednja.hr/faks/naucite-kako-pravilno-citirati-literaturu-u-seminarskim-i-diplomskim-radovima/> )

**Rubrika za vrednovanje istraživačkog projekta**

|  |  |  |  |
| --- | --- | --- | --- |
|    |    | KRITERIJI   |    |
| SASTAVNICE | **3 boda**   | **2 boda** | **1 bod**   |
| TIJEK I STRUKTURA ISTRAŽIVANJA   | U projektu je u potpunosti i pravilnim redoslijedom proveden proces istraživanja, projekt je pisan prema zadanim uputama. | U projektu je tijek istraživanja djelomično proveden po redoslijedu, projekt je djelomično pisan prema uputama. | Samo u nekim etapama je praćen točan slijed istraživanja, projekt nije pisan prema zadanim uputama.  |
| CILJ I PRETPOSTAVKA (uvodni dio) | Cilj je jasno definiran, pretpostavka je jasno i ispravno oblikovana. | Cilj je nejasno definiran, a pretpostavka je nejasna. | Cilj je ne definiran kao ni pretpostavka.  |
| METODOLOGIJA   | Metode rada dobro su odabrane u odnosu na cilj te su pravilno i točno primijenjene. Priložene su fotografije, poveznice na ankete i sl. | Metode rada dobro su odabrane u odnosu na cilj, ali je njihova primjena manjkava. Fotografije su manjkave, poveznice na anketu je priložena.  | Metode rada nisu najbolje odabrane u odnosu na cilj, a primjena im je manjkava. Nisu priložene fotografije ni poveznice na ankete. |
| PRIKAZ PODATAKA i OBRADA(REZULTATI) | Podaci su jasno prikazani za interpretaciju (tablice, oznake, imenovani stupci, mjerne jedinice u grafikonu s naslovom i objašnjenjima, numerirani ...).   | Prikupljeni i obrađeni podaci su prezentirani, ali bez organizacije, tablice i oznaka …   | Podaci su u prikupljeni, ali nisu prikazani na odgovarajući način (nema tablice,  neoznačeno ili krivo označeno …).   |
| RASPRAVA   | U raspravi su komentirani svi dobiveni rezultati, grafikoni, tablice, slike koji su prikazani u istraživanju.   | U raspravi je komentiran samo dio podataka prikupljenih istraživanjem i prikazanih u rezultatima.    | U raspravi uopće nisu korišteni rezultati prikupljeni istraživanjem.    |
| ZAKLJUČAK I OSVRT (SAŽETAK) | Zaključak je jasno napisan i proizlazi iz dobivenih rezultata. Povezan je s hipotezom, sažima glavnu ideju rada te sadrži osvrt na istraživanje (eventualne pogreške i/ili prijedlozi poboljšanja). | Zaključak djelomično proizlazi iz dobivenih rezultata. Nije u potpunosti jasno povezan s hipotezom, a samo djelomično sažima glavnu ideju rada. Sadrži djelomičan osvrt na istraživanje. | Zaključak je preopćenit i ne proizlazi iz dobivenih rezultata i/ili ih krivo tumači. Nije povezan s hipotezom, ne sažima glavnu ideju rada. Ne sadrži osvrt na istraživanje. |
| IZVORI ZNANJA | U izradi izvješća korištena je i pravilno navedena literatura.    | U izradi izvješća korištena je i literatura, ali nije u potpunosti i pravilno navedena.    | U izradi izvješća nije korištena literatura i  nije navedena literatura  |
| Vrednovanje: 0 – 8= nedovoljan (1), 9 – 11= dovoljan (2), 12 – 15= dobar (3), 16 – 18= vrlo dobar (4), 19 – 21= odličan (5) |